7α. ΑΝΑΓΚ. ΝΟΜΟΣ υπ’ αριθ. 508 της 27 Φεβρ./2 Μαρτ. 1937 (ΦΕΚ Α΄  80) Περί συστάσεως Ανωτάτου Πολεοδομικού Οργανισμού της Πρωτευούσης. Προστασία έργων κοινής ωφελείας κλπ. Άρθρ.16.-Οι Μηχανικοί της Διοικήσεως της Πρωτευούσης και των Δήμων και Κοινοτήτων της περιοχής της Διοικήσεως της Πρωτευούσης, κατά την εξάσκησιν της υπηρεσίας των εν τη περιοχή της αρμοδιότητός των προς προστασίαν των έργων κοινής ωφελείας, ως οδών, Πλατειών κλπ. από φθορών, κέκτηνται όσα και οι Μηχανικοί του Δημοσίου προκειμένου περί προστασίας Δημοσίων Έργων δικαιώματα, πηγάζοντα εκ της περί τούτων σχετικής νομοθεσίας. Ειδικώτερον, οι ως άνω Μηχανικοί δικαιούνται να διαπιστώνουν παραβάσεις έναντι της κειμένης νομοθεσίας και των αστυνομικών διατάξεων εις ζητήματα σχέσιν έχοντα με την καθαριότητα της περιοχής των, την κυκλοφορίαν, εν τη πόλει, την εφαρμογήν των πολεοδομικών κανονισμών, την δημιουργίαν θορύβου και με λοιπά συναφή ζητήματα σχετικά προς την εμφάνισιν και την εύρυθμον λειτουργίαν της πόλεως, καθώς και να εγκαλούν τους παραβάτας ενώπιον των αρμοδίων αρχών και Δικαστηρίων. Όπου εκ των κειμένων διατάξεων προβλέπεται επέμβασις και (Αντί της σελ. 475-479(β) Σελ. 475-479(γ) 190-99 Σχέδιο Πόλεως Αθηνών Πειραιώς 23.Ε.α.5-7α άλλων αρχών επί των ανωτέρω ζητημάτων, η δικαιοδοσία και αι αρμοδιότητες των άλλων Αρχών παραμένουσιν εν ισχύϊ. Παραβάσεις κανονισμών Άρθρ.17.-1.Εις περίπτωσιν οιασδήποτε παραβάσεως εν τη περιοχή Διοικήσεως Πρωτευούσης των εν γένει περί σχεδίων πόλεων διατάξεων κατά την εκτέλεσιν οικοδομικών εργασιών, ο κατά το άρθρ. 55 του από 17 Ιουλ. 1923 Ν.Δ/τος «περί σχεδίων πόλεων κλπ.» αναλαμβάνων την εποπτείαν της εκτελέσεως αυτών, πλην των άλλων, στερείται του δικαιώματος της ασκήσεως του επαγγέλματος αυτού, ήτοι του δικαιώματος της συντάξεως και υπογραφής μελετών και της αναλήψεως επιβλέψεως έργων επί χρονικόν διάστημα από έξ μηνών μέχρις ενός έτους, αναλόγως του βαθμού της παραβάσεως. Εν υποτροπή δια την αυτήν ή άλλην οικοδομήν η στέρησις του δικαιώματος της ασκήσεως του επαγγέλματος εξικνείται από ενός έτους μέχρι τριών ετών. 2.Η κατά τα ανωτέρω στέρησις του δικαιώματος ασκήσεως του επαγγέλματος επιβάλλεται δι’ αποφάσεως του Συμβουλίου των Δημοσίων Έργων, ήτις εις ουδεμίαν υποκειμένη άλλην κύρωσιν, κοινοποιείται εντός δέκα ημερών από της λήψεως αυτής υπό του Προέδρου του Συμβουλίου εις τε τον ενδιαφερόμενον και το Τεχνικόν Επιμελητήριον και ισχύει από της κοινοποιήσεως. 3.Τα της διαδικασίας προς επιβολήν της ως πειθαρχικής ποινής θεωρουμένης κατά τα ανωτέρω στερήσεως της αδείας ασκήσεως επαγγέλματος, της διαπιστώσεως της παραβάσεως και πάσα σχετική λεπτομέρεια κανονισθήσονται δια Β.Δ/τος εκδιδομένου προτάσει του Υπουργού της Συγκοινωνίας και του Υπουργού Διοκητού της Πρωτευούσης. Πάντως κατά της ως άνω αποφάσεως του Συμβουλίου των Δημοσίων Έργων επιτρέπεται μόνον προσφυγή εις το Συμβούλιον της Επικρατείας. Αι λοιπαί διατάξεις αφορώσι την καταργηθείσαν Διοίκησιν Πρωτευούσης. 